open-index/open-wikipedia-markdown huggingface dataset:
Ιβουπροφαίνη

Η **ιβουπροφαίνη** είναι μη στεροειδές αντιφλεγμονώδες φάρμακο. Ανήκει στα παράγωγα του προπιονικού οξέος. Έχει αντιφλεγμονώδη, αναλγητική και αντιπυρετική δράση.

Η ιβουπροφαίνη συμπεριλαμβάνεται από το Παγκόσμιο Οργανισμό Υγείας στον κατάλογο απαραιτήτων φαρμάκων, τα οποία θεωρούνται απαραίτητα για την παροχή βασικών υπηρεσιών υγείας. Αρχικά διαθέσιμη ως ***Brufen***, η ιβουπροφαίνη σήμερα είναι διαθέσιμη και με τις εμπορικές ονομασίες *Motrin*, *Nurofen*, *Advil*, *Nuprin, Algofren.*

## Ενδείξεις
Έχει χρησιμοποιηθεί για τη θεραπεία της ρευματοειδούς αρθρίτιδας και της οστεοαρθρίτιδας. Επίσης έχει αντιαιμοπεταλιακές δράσεις, αλλά σχετικά ήπιες και μικρής διάρκειας σε σχέση με την ασπιρίνη. Γενικά έχει αγγειοδιασταλτική δράση. 

## Κύρια δράση
Αναστέλλει αντιστρεπτά την κυκλοξυγενάση (σε αντίθεση με την ασπιρίνη η οποία συνδέεται ομοιοπολικά και μη αντιστρεπτά με την Cox), με αποτέλεσμα την αναστολή της σύνθεσης προσταγλανδίνων, οι οποίες μεσολαβούν στη φλεγμονή, αλλά έχει λιγότερο έντονες παρενέργειες στο γαστρεντερικό (δυσπεψία, αιμορραγία) από την ασπιρίνη. 

## Παρενέργειες
Η ιβουπροφαίνη ενδέχεται να ανεβάσει την αρτηριακή πίεση για αυτό δεν συνίσταται σε υπερτασικά άτομα
Οι ανεπιθύμητες παρενέργειες από τη λήψη της ιβουπροφαίνης περιλαμβάνουν ναυτία, δυσπεψία, διάρροια, δυσκοιλιότητα, γαστρεντερικό έλκος ή αιμορραγία, κεφαλαλγία, ζάλη, εξάνθημα, κατακράτηση αλάτων και υγρών και υψηλή αρτηριακή πίεση. 

Σπάνια έχουν αναφερθεί έλκος του οισοφάγου, καρδιακή ανεπάρκεια, υψηλά επίπεδα καλίου στο αίμα, νεφρική δυσλειτουργία, σύγχυση και βρογχόσπασμο. Η ιβουπροφαίνη μπορεί να επιδεινώσει το άσθμα, μερικές φορές με θανατηφόρο τρόπο. 

Μπορεί να εμφανιστούν αλλεργικές αντιδράσεις, συμπεριλαμβανομένης της αναφυλαξίας και του αναφυλακτικού σοκ. Η ιβουπροφαίνη μπορεί να προσδιοριστεί ποσοτικά στο αίμα ή τον ορό για να αποδειχθεί η παρουσία του φαρμάκου σε ένα άτομο που έχει βιώσει αναφυλακτική αντίδραση,  ή βοηθούν σε μια έρευνα για το θάνατο σε φαρμακευτικό επίπεδο.

Τον Οκτώβριο 2020, η Αμερικανική Υπηρεσία Τροφίμων και Φαρμάκων (FDA) απαίτησε να επικαιροποιηθεί η ετικέτα φαρμάκου για όλα τα μη στεροειδή αντιφλεγμονώδη φάρμακα για να περιγράψει τον κίνδυνο νεφρικών προβλημάτων σε αγέννητα μωρά που έχουν ως αποτέλεσμα χαμηλό αμνιακό υγρό. Πρόσθετα η FDA συνιστά την αποφυγή λήψης ΜΣΑΦ σε έγκυες γυναίκες 20 εβδομάδων ή αργότερα κατά την εγκυμοσύνη.

Το 2018, ήταν η 28η πιο συχνά συνταγογραφούμενη φαρμακευτική αγωγή στις Ηνωμένες Πολιτείες Αμερικής, με περισσότερες από 24 εκατομμύρια συνταγές.

## Παραπομπές


Κατηγορία:Μη στεροειδή αντιφλεγμονώδη φάρμακα
Κατηγορία:Καρβονικά οξέα
Κατηγορία:Αρωματικές ενώσεις
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Ηπατοτοξίνες
Κριτική ανάλυση λόγου

Η **κριτική ανάλυση του λόγου** είναι μία διεπιστημονική προσέγγιση στην μελέτη του λόγου, η οποία βλέπει την γλώσσα ως μία μορφή κοινωνικής πρακτικής και εστιάζει στους τρόπους με τους οποίους η κοινωνική και πολιτική κυριαρχία αναπαράγεται μέσα από τον προφορικό και κειμενικό λόγο.

Από την έκδοση του βιβλίου *Γλώσσα και Εξουσία* του Νόρμαν Φέρκλαφ το 1989 και έπειτα, η κριτική ανάλυση του λόγου έχει χρησιμοποιηθεί ως μέθοδος πολυεπιστημονικής ανάλυσης στα πεδία των Ανθρωπιστικών και Κοινωνικών επιστημών. Δεν αυτοπεριορίζεται αποκλειστικά ως μέθοδος, αν και η κοινή γνώμη των κριτικών ανάλυσης του λόγου είναι πως η γλώσσα και η εξουσία συνδέονται.

## Παραπομπές


Κατηγορία:Γλωσσολογία
RoboCop (ταινία, 2014)

Το **RoboCop** είναι αμερικανική περιπετειώδης ταινία επιστημονικής φαντασίας παραγωγής 2014. Την ταινία σκηνοθέτησε ο Ζοζέ Παντίλια και το σενάριο έγραψε ο Τζόσουα Ζέτουμερ. Πρωταγωνιστούν οι Τζόελ Κίναμαν, Γκάρι Όλντμαν, Μάικλ Κίτον και Σάμιουελ Λ. Τζάκσον. Πρόκειται για  ριμέικ της ομώνυμης ταινίας του 1987, και διηγείται την ιστορία του Άλεξ Μέρφι, ο οποίος πεθαίνει την ώρα του καθήκοντος και αργότερα επανέρχεται στη ζωή με τη μορφή ενός σάιμποργκ.

## Σύνοψη
Το 2028, η πολυεθνική εταιρεία OmniCorp αποτελεί πρωτοπόρο στη ρομποτική τεχνολογία και αποκομίζει τεράστια κέρδη από την εκμετάλλευση της τεχνολογίας αυτής. Επόμενος στόχος της OmniCorp είναι η δημιουργία ρομπότ για την αστυνόμευση μεγαλουπόλεων. Αυτό γίνεται δυνατό όταν ο αστυνόμος Άλεξ Μέρφι από το Ντιτρόιτ πέφτει νεκρός κατά τη διάρκεια αστυνομικής επιχείρησης. Η OmniCorp χρησιμοποιεί το σώμα του Μέρφι, με απότέλεσμα τη δημιουργία ενός αστυνόμου-σάιμποργκ, με δυνάμεις ικανές να αντιμετωπίσουν το συνεχώς αυξανόμενο έγκλημα..

## Ηθοποιοί και χαρακτήρες
* Τζόελ Κίναμαν στο ρόλο του *Άλεξ Μέρφι / RoboCop*
* Γκάρι Όλντμαν στο ρόλο του *Δρ. Ρόμπερτ Νόρτον*
* Μάικλ Κίτον στο ρόλο του *Ρέιμοντ Σέλαρς*
* Σάμιουελ Λ. Τζάκσον στο ρόλο του *Πατ Νόβακ*
* Άμπι Κόρνις στο ρόλο της *Έλεν Μέρφι*
* Τζάκι Ερλ Χέιλι στο ρόλο του *Ρικ Μάτοξ*

## Παραπομπές


Κατηγορία:Αμερικανικές ταινίες της δεκαετίας 2010
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες παραγωγής Columbia Pictures
Κατηγορία:Ταινίες του 2014
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές θρίλερ ταινίες επιστημονικής φαντασίας
Κατηγορία:Αγγλόφωνες ταινίες
Κατηγορία:Ταινίες γυρισμένες στο Μίσιγκαν
Κατηγορία:Αμερικανικές ταινίες με υπερήρωες
Κατηγορία:Ταινίες IMAX
Γούκας Σουκάουα

Ο **Λούκας Τσουκάλα** (γεννημένος στις 26 Μαΐου 1984 στο Γκντανσκ) είναι Πολωνός επαγγελματίας ποδοσφαιριστής ο οποίος αγωνίζεται ως κεντρικός αμυντικός για λογαριασμό της Οσμάνλισπορ και της Εθνικής Πολωνίας.

## Συλλογική Καριέρα

### Ουνιβερσιτατέα Κλουζ
Τον Ιούνιο του 2011, ο Τσουκάλα αποκτήθηκε από την Ουνιβερσιτάτεα Κλουζ, βάζοντας την υπογραφή του σε συμβόλαιο τριετούς διάρκειας.

### Στεάουα Βουκουρεστίου
Τον Αύγουστο του 2012, ο Λούκας υπέγραψε στην ρουμανική Στεάουα Βουκουρεστίου.
Στις 4 Νοεμβρίου 2012, ο Τσουκάλα σκόραρε το πρώτο του τέρμα με την φανέλα της διεκδικήτριας του τίτλου στη Ρουμανία, Στεάουα σε μια νίκη με σκορ 3–1 επί της αιώνιας της αντιπάλου στο Βουκουρέστι, Ντιναμό, βοηθώντας να αποκτήσει μια σχέση αγάπης με τους οπαδούς της Στεάουα.

## Προσωπική Ζωή
Ο Λούκας Τσουκάλα είναι πολύγλωσσος, καθώς έχει πολύ καλή γνώση των Πολωνικών, των Αγγλικών, των Γαλλικών, των Γερμανικών και των Ρουμανικών.

Είναι, επίσης, κάτοχος της γερμανικής υπηκοότητας. Οι γονείς του μετανάστευσαν στη Γερμανία κατά τα παιδικά του χρόνια. Μεγάλωσε στην γερμανική περιοχή του Τριρ.

## Διακρίσεις
* **Στεάουα Βουκουρεστίου**:
** Ρουμανικό Πρωτάθλημα: 2012–13
** Σούπερ Καπ Ρουμανίας: 2013

## Παραπομπές


## Εξωτερικοί Σύνδεσμοι

* Προφίλ στο Kicker.de
* Προφίλ του  Γούκας Σουκάουα στην ιστοσελίδα 90minut
* Προφίλ στο Transfermarkt 

Κατηγορία:Πολωνοί ποδοσφαιριστές
Κατηγορία:Ποδοσφαιριστές Εθνικής Πολωνίας Κ21
Κατηγορία:Ποδοσφαιριστές Εθνικής Πολωνίας
Κατηγορία:Γερμανοί ποδοσφαιριστές
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Μόναχο 1860
Κατηγορία:Ποδοσφαιριστές Αλεμάνια Άαχεν
Κατηγορία:Ποδοσφαιριστές ΑΚΦ Γκλόρια 1922 Μπίστριτσα
Κατηγορία:Ποδοσφαιριστές ΦΚ Ουνιβερσιτάτεα Κλουζ
Κατηγορία:Ποδοσφαιριστές ΦΚ Πετρόλουλ Πλοϊέστι
Κατηγορία:Ποδοσφαιριστές Στεάουα Βουκουρεστίου
Κατηγορία:Αμυντικοί ποδοσφαιριστές
Κατηγορία:Πολωνοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Σαουδική Αραβία
Καινοληστόμορφα

Τα **Καινοληστόμορφα** (*Paucituberculata*) είναι μία μονοτυπική τάξη που περιλαμβάνει μία οικογένεια με έξι σωζόμενα είδη και πέντε εξαφανισμένα. Παλαιότερα την κατέτασσαν στα μαρσιποφόρα.

## Παραπομπές σημειώσεις


Κατηγορία:Καινοληστόμορφα
Μπόρις Σμίλιανιτς

Ο **Μπόρις Σμίλιανιτς** (γεννημένος στις 28 Σεπτεμβρίου 1976 στη Ζυρίχη) είναι πρώην Ελβετός διεθνής ποδοσφαιριστής με καταγωγή από την Κροατία και τη Σερβία, ο οποίος αγωνίστηκε ως αμυντικός για λογαριασμό των Γκρασχόπερς Ζυρίχης και ΦΚ Βασιλεία.

## Συλλογική Καριέρα
Ο Σμίλιανιτς ξεκίνησε την καριέρα του από την ομάδα της γενέτειράς του, Γκρασχόπερς Ζυρίχης το 1993, με την οποία και πραγματοποίησε το ντεμπούτο του στη διάρκεια της σεζόν 1993–94. Αποτελούσε κυρίως αναπληρωματικό παίκτη στη διάρκεια των πρώτων σεζόν παρουσίας του στον σύλλογο, αλλά σύντομα οι αγωνιστικές και ηγετικές του ικανότητες τράβηξαν το ενδιαφέρον του προπονητή του συλλόγου, Κρίστιαν Γκρος, ο οποίος ξεκίνησε να τον συμπεριλαμβάνει στις αποστολές της ομάδας προτού φτάσει να τον χρησιμοποιεί ως βασικό ελέω των πολλών προβλημάτων τραυματισμών που αντιμετώπιζε αυτή. Η απόδοσή του ήταν ικανοποιητική στο ντεμπούτο του, με αποτέλεσμα να καταφέρει να διατηρήσει τη θέση του στην ομάδα. Έφτασε, μάλιστα, στο σημείο να λάβει το περιβραχιόνιο του αρχηγού της Γκρασχόπερς Ζυρίχης, ενώ πραγματοποίησε συνολικά πάνω από 200 συμμετοχές με την ομάδα, προτού υπογράψει συμβόλαιο συνεργασίας με την ΦΚ Βασιλεία τον Ιανουάριο του 2003. Ο πρώην προπονητής του, Κρίστιαν Γκρος θυμόταν τις αγωνιστικές και ηγετικές του ικανότητες, με αποτέλεσμα να τον αποκτήσει για την ενίσχυση της αμυντικής γραμμής του συλλόγου της Βασιλείας. Στη Βασιλεία, κατάφερε να κερδίσει θέση βασικού από την πρώτη στιγμή πραγματοποιώντας συνολικά 106 συμμετοχές. Ο Σμίλιανιτς επέστρεψε στην Γκρασχόπερς στις αρχές της σεζόν 2007–08 μετά την άφιξη των αμυντικών Φρανσουά Μαρκ από την ΦΚ Μπωλμ και Πάτρικ Μπάουμαν από τα τμήματα υποδομής του συλλόγου, βάζοντας σε κίνδυνο την παρουσία του στην ομάδα της Βασιλείας. Έλαβε τον παλαιό του αριθμό φανέλας, το 6, ενώ έλαβε εκ νέου το περιβραχιόνιο του αρχηγού.

## Διεθνής Καριέρα
Αν και μπορούσε να αγωνιστεί με την Κροατία ή τη Σερβία, τις χώρες καταγωγής των γονιών του, επέλεξε να αγωνιστεί με τα χρώματα της Ελβετίας, της γενέθλιας χώρας του. Πραγματοποίησε το διεθνές ντεμπούτο του σε μια φιλική ήττα με σκορ 3–0 απέναντι στην Τσεχία στις 18 Αυγούστου 1999. Αγωνίστηκε άλλες δύο φορές με την Ελβετία, υπό τις οδηγίες του Ζιλμπέρ Γκρες, ωστόσο όταν τα ηνία της ομάδας ανέλαβε ο Έντζο Τροσσέρο, ο Σμίλιανιτς τέθηκε εκτός εθνικής. Πάραυτα, πραγματοποίησε την επιστροφή του στην Εθνική Ελβετίας το 2006.

## Εξωτερικοί σύνδεσμοι
* 
* Προφίλ από την Ελβετική Φούτμπολ Λιγκ

Κατηγορία:Ελβετοί ποδοσφαιριστές
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές ΦΚ Βασιλεία
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελβετίας
Live at the Hollywood Bowl

**Live at the Hollywood Bowl** είναι ο τίτλος του ζωντανά ηχογραφημένου δίσκου του αμερικάνικου ροκ συγκροτήματος The Doors, ο οποίος κυκλοφόρησε τον Μάιο του 1987 μέσω της δισκογραφικής εταιρείας "Elektra Records". Η ηχογράφηση του άλμπουμ έγινε στις 5 Ιουλίου 1968 στο "Hollywood Bowl" του Λος Άντζελες.

Η συναυλία ήταν χαρακτηριστική για την εμφάνιση του τραγουδιστή Τζιμ Μόρισον, ο οποίος βρισκόταν υπό την επήρεια LSD.
Το συγκεκριμένο άλμπουμ επανεκδόθηκε το 2012 σε μορφή DVD με είκοσι κομμάτια και τίτλο "*Live at the Bowl '68*".

## Τραγούδια
1. **Wake Up** *(Van Morrison)* - 1:40
2. **[[Light My Fire]]** *(Morrison, Krieger, Manzarek, Densmore)* - 8:15
3. **The Unknown Soldier** *(Morrison, Krieger, Manzarek, Densmore)* - 4:23
4. **A Little Game** *(Morrison, Krieger, Manzarek, Densmore)* - 1:22
5. **The Hill Dwellers** *(Morrison, Krieger, Manzarek, Densmore)* - 2:20
6. **Spanish Caravan** *(Morrison, Krieger, Manzarek, Densmore)* - 1:19
7. **[[Light My Fire]]** *(Morrison, Krieger, Manzarek, Densmore)* - 3:24

## Θέσεις τσαρτ
***Live at the Hollywood Bowl*** *(άλμπουμ)*

***Επίσημη κυκλοφορία: [[Μάιος]] [[1987]]***

## Τα μέλη του συγκροτήματος
Το **Live at the Hollywood Bowl** ηχογραφήθηκε από τους εξής μουσικούς:

* **[[Τζιμ Μόρισον]]** - *φωνητικά*
* **[[Ρόμπι Κρίγκερ]]** - *κιθάρα*, *φωνητικά*
* **[[Ρέι Μάνζαρεκ]]** - *πλήκτρα*, *πιάνο*, *μπάσο*
* **[[Τζον Ντένσμορ]]** - *τύμπανα*

## Παραπομπές


## Πηγές
* Live at the Hollywood Bowl - The Doors | Songs, Reviews, Credits, Awards | Allmusic
* The Doors' John Densmore recalls 1968 Hollywood Bowl performance
* Hollywood Bowl | The Doors

Κατηγορία:Δισκογραφία των The Doors
Κατηγορία:Άλμπουμ του 1987
Επιδιδυμίτιδα

**Επιδιδυμίτιδα** είναι η ιατρική κατάσταση που χαρακτηρίζεται από δυσφορία ή πόνο της επιδιδυμίδας, μια κυρτή δομή στο πίσω μέρος του όρχι στην οποία το σπέρμα αποθηκεύεται και ωριμάζει.  Η νόσος χαρακτηρίζεται συνήθως ως οξεία ή χρόνια. 

## Συμπτώματα
Στην περίπτωση της οξείας, ο πόνος στους όρχεις συνοδεύεται από φλεγμονή, ερυθρότητα, αύξηση της θερμοκρασίας στο όσχεο,  ευαισθησία στην ψηλάφηση των όρχεων και αίσθημα βάρους στην περιοχή . Στην χρόνια ο πόνος μπορεί να είναι το μοναδικό σύμπτωμα. 

Σε οποιαδήποτε μορφή ο πόνος στον έναν ή και στους δύο όρχεις κυμαίνεται από ήπιος έως και έντονος, και η μία ή και οι δύο επιδιδυμίδες  διογκώνονται αισθητά  ή / και να σκληραίνουν  Ο πόνος συχνά επαναλαμβάνεται κυκλικά και μπορεί να διαρκέσει από λιγότερο από μία ώρα έως αρκετές ημέρες.

## Παθογένεια
Η συνήθης αιτιολογία της εμφάνισης της νόσου είναι η μικροβιακή λοίμωξη κυρίως μετά από  λοίμωξη της ουρήθρας ή της ουροδόχου κύστης ενώ σπανιότερα μπορεί να  προκληθεί από το μυκοβακτηρίδιο της φυματίωσης.   

## Θεραπεία

Η θεραπεία της νόσου επιτυγχάνεται με την χορήγηση των κατάλληλων αντιβιοτικών, αντιπυρετικών και ανάπαυση ενώ η ανύψωση του οσχέου ανακουφίζει τον ασθενή. 

## Παραπομπές


Κατηγορία:Ανδρολογικές παθήσεις
Κατηγορία:Φλεγμονές
The Best of Free: All Right Now

**The Best of Free: All Right Now** είναι ο τίτλος της συλλογής τραγουδιών του βρετανικού ροκ συγκροτήματος Free, η οποία κυκλοφόρησε το 1991 μέσω της "Island Records".

Τα τραγούδια που περιλαμβάνονται εδώ προέρχονται από τα έξι στούντιο άλμπουμ του συγκροτήματος που κυκλοφόρησαν από το 1968 μέχρι το 1973, με τον Μπομπ Κλίαρμάουντεν να κάνει νέα μίξη.

Η συλλογή σκαρφάλωσε στο βρετανικό Top-10 και βραβεύθηκε ως ασημένια.

## Τραγούδια
1. **Wishing Well** *(Rodgers, Kirke, Yamauchi, Kossoff, Bundrick)* - 3:57
2. **All Right Now** *(Rodgers)* - 4:14
3. **Little Bit of Love** *(Rodgers, Kirke, Yamauchi, Kossoff, Bundrick)* - 2:34
4. **Come Together in the Morning** *(Rodgers)* - 4:29
5. **The Stealer** *(Rodgers)* - 3:15
6. **Sail On** *(Bundrick)* - 3:24
7. **Mr. Big** *(Rodgers)* - 5:57
8. **My Brother Jake** *(Rodgers)* - 2:54
9. **The Hunter** *(Rodgers, Kirke, Yamauchi, Kossoff, Bundrick)* - 4:14
10. **Be My Friend** *(Rodgers, Kirke, Yamauchi, Kossoff, Bundrick)* - 4:14
11. **Travellin' in Style** *(Rodgers)* - 4:01
12. **Fire and Water** *(Bundrick)* - 3:59
13. **Travelling Man** *(Bundrick)* - 3:20
14. **Don't Say You Love Me** *(Rodgers)* - 5:34

## Θέσεις τσαρτ
***The Best of Free: All Right Now*** *(άλμπουμ)*

***Επίσημη κυκλοφορία: [[Φεβρουάριος]] [[1991]]***

## Βραβεία
***The Best of Free: All Right Now*** *(άλμπουμ)*

* Ηνωμένο Βασίλειο (*BPI Certification*): Ασημένιος

## Τα μέλη των Free
Τα τραγούδια του **The Best of Free: All Right Now** ηχογραφήθηκαν από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Άντι Φρέιζερ - *[[μπάσο]]*
* Τετσού Γιαμαούτσι - *[[μπάσο]]*
* Τζον Μπούντρικ - *[[πλήκτρα]]*
* Σάιμον Κερκ - *[[τύμπανα]]*

## Παραπομπές


## Πηγές
* The Best of Free: All Right Now - Free | Songs, Reviews, Credits | Allmusic
* Free - The Best Of Free (All Right Now) (CD) at Discogs

Κατηγορία:Δισκογραφία των Free
Κατηγορία:Άλμπουμ του 1991
Εκτελεστικός Αντιπρόεδρος της Ευρωπαϊκής Επιτροπής για τη Συνοχή και τις Μεταρρυθμίσεις

Ο **Εκτελεστικός Αντιπρόεδρος για τη Συνοχή και τις Μεταρρυθμίσεις** είναι ένα χαρτοφυλάκιο της Ευρωπαϊκής Επιτροπής. 

Σήμερα Εκτελεστικός Αντιπρόεδρος είναι ο Ιταλός Ραφαέλε Φίτο.

Το χαρτοφυλάκιο είναι υπεύθυνο για τη διαχείριση της περιφερειακής πολιτικής της Ευρωπαϊκής Ένωσης, όπως το Ευρωπαϊκό Ταμείο Περιφερειακής Ανάπτυξης, το οποίο καταλαμβάνει το ένα τρίτο του προϋπολογισμού της Ευρωπαϊκής Ένωσης.

## Περιφερειακή Πολιτική Ευρωπαϊκής Ένωσης
Η Περιφερειακή Πολιτική της Ευρωπαϊκής Ένωσης, αποτελεί τμήμα της επενδυτικής πολιτικής της Ένωσης.

Βασικό σκοπός της Περιφερειακής Πολιτικής είναι η μείωση των οικονομικών, εδαφικών αλλά και κοινωνικών ανισοτήτων που επικρατούν μεταξύ των περιφερειών της Ευρωπαϊκής Ένωσης. Τα προγράμματα τα οποία υπάρχουν, αποτελούν και πολιτική αλληλεγγύης στις αναπτυσσόμενες Περιφέρειες της Ένωσης.

## Πεδία Δραστηριότητας
Στα κύρια πεδία δραστηριότητας περιλαμβάνονται:
*Έρευνα και καινοτομία
*Κοινωνία της πληροφορίας
*Στήριξη επιχειρήσεων και εργαζομένων
*Μεταφορές
*Ενέργεια
*Περιβάλλον και κλιματική αλλαγή
*Υγεία
*Πολιτισμός
*Τουρισμός
*Απασχόληση και κοινωνική ένταξη
*Εκπαίδευση και κατάρτιση

## Διατελέσαντες Επίτροποι

## Εξωτερικοί Σύνδεσμοι
*Ευρωπαϊκή Επιτροπή - Περιφερειακή Πολιτική / Inforegio (Ελληνικά)
*Ευρωπαϊκή Επιτροπή - Ο Επίτροπος (Αγγλικά)

Συνοχής και Μεταρρυθμίσεων
Διδελφόμορφα

Η τάξη των **διδελφόμορφων** (***') είναι αυτή των '''[[οπόσουμ]]''' του νοτίου ημισφαιρίου. Τα οπόσουμ πιθανώς διαχωρίστηκαν από τα πρωτόγονα [[Αμεριδέλφια]] της [[Νότια Αμερική|Νότιας Αμερικής]] του  [[Κρητιδική περίοδος|Κρητιδικού]] και του Κατώτερου [[Παλαιόκαινος εποχή|Παλαιόκαινου]]. Τα διδελφόμορφα έχουν μία αδελφή ομάδα, τα [[Καινοληστόμορφα]], ή οπόσουμ μυγαλές.

Τα διδελφόμορφα είναι [[μαρσιποφόρα]] μικρού ή μεσαίου αναστήματος. Είναι [[παμφάγα]] ημιδενδρόβια, με λίγες εξαιρέσεις. Τα περισσότερα μέλη αυτής της τάξεως έχουν μακρύ ρύγχος, στενό κρανίο, και προεξέχουσα οβελιαία ακρολοφία (= ένα μακρουλό οστέινο λοφίο στο κέντρο του κρανίου). Ο [[δόντι|οδοντικός τύπος]] περιλαμβάνει 5 κοπτήρες (4 στην κάτω γνάθω), 1 κυνόδοντα, 3 προγομφίους και 4 γομφίους. Σύμφωνα με τα πρότυπα των [[Θηλαστικά|θηλαστικών]], είναι ένα πλήρες σαγόνι. οι κοπτήρες είναι πολύ μικροί,οι κυνόδοντες, μεγάλοι. Οι γομφίοι έχουν τρία [[φύμα]]τα.

Τα Διδελφόμορφα είναι [[πελματοβάμον]]α. Σπανιότερα,τα οπίσθια άκρα έχουν αντιτάξιμους αντίχειρες χωρίς νύχια. Τα νύχια είναι αλλιώς σπάνια στον κόσμο των ζώων αλλά συνηθισμένα στα [[πρωτεύοντα]]. Η ουρά τους, δεν τους επιτρέπει να κρέμονται από τα κλαδιά. Το στομάχι είναι απλό, με ένα μικρό [[τυφλόν]]. Το αναπαραγωγικό σύστημα των οπόσουμ είναι πολύ απλό, με ένα μειωμένο [[μάρσιπος|μάρσιπο]]. Αυτό σημαίνει ότι τα [[έμβρυο|έμβρυα]] γεννιούνται σε πολύ πρώιμο στάδιο. Τα θηλυκά είναι συνήθως μεγαλύτερα από τα αρσενικά.

Τα Διδελφόμορφα είναι ευκαιριακά παμφάγα με ευρεία διατροφή. Η λίγο εξειδικευμένη βιολογία τους, η λίγο αυστηρή διατροφή τους και η αναπαραγωγική τους στρατηγική έκαναν την επιτυχία τους στα διάφορα περιβάλλοντα που κατοίκησαν. Θα μπορούσαν κάλλιστα να εγκατασταθούν στην [[Βόρεια Αμερική]].
Αυτά τα οπόσουμ δεν μπορούν να κρέμονται στα κλαδιά με τις ουρές τους.

Δεν πρέπει να συγχέονται με τα ''[[πόσουμ]]'' τα οποία, σύμφωνα με τις συμβάσεις των ζωολόγων της [[Ωκεανία]]ς, ορίζουν στα [[αγγλικά]] την υποτάξη [[Φαλαγγιστόμορφα]].. 

== Ταξινόμηση==

Τα μέλη αυτής της τάξεως είναι ταξινομημένα σε μία οικογένεια και ένα γένος ''[[incertae sedis]]'' :

* ***Incertae Sedis**' :
** γένος *[[Υλαδελφύς]]*
*** οπόσουμ του Καλινόφσκι (*Hyladelphys kalinowskii-Υλαδελφύς του Καλινόφσκι*)
* οικογένεια *[[Διδελφίδες]]*
** υποοικογένεια *[[Καλουρομυΐνες]]* Kirsch, 1977
*** γένος *[[Καλουρόμυς]]*
*** γένος *[[Καλουρομυσίωψ]]*
** υποοικογένεια *[[Ελειονιίνες]]*
*** γένος *[[Ελειόνια]]* 
** υποοικογένεια *[[Διδελφίνες]]* Gray, 1821
*** γένος *[[Χακοδελφύς]]* 
*** γένος *[[Χειρονυκτύς]]* Illiger, 1811
*** γένος *[[Κρυπτόνανος]]*
*** γένος *[[Διδελφίς]]* Λινναίος, 1758
*** γένος *[[Λεπτόνανος]]* Γκάρντνερ & Κρέιτον, 1989
*** γένος *[[Υλαδελφύς]]* Βος, Λυντ, & Σίμονς, 2001
*** γένος *[[Ληστοδελφύς]]* Τέιτ, 1934
*** γένος *[[Λουτρεολίνα]]* Thomas, 1910
*** γένος *[[Μαρμόσα]]* Gray, 1821
*** γένος *[[Μαρμόσωψ]]* Matschie, 1916
*** γένος *[[Μετάχοιρος]]* Burmeister, 1854
*** γένος *[[Μικουρεύς]]* Lesson, 1842
*** γένος *[[Μονοδελφίς]]* Burnett, 1830
*** γένος *[[Philander]]* Brisson, 1762
*** γένος *[[Θυλάμυς]]* Gray, 1843
*** γένος *[[Τλακουατζίν]]* Voss & Jansa, 2003

## Παραπομπές



*
Σπύρος Μοτσενίγος (αποσαφήνιση)

Με το όνομα **Σπύρος Μοτσενίγος** αναφέρονται τα εξής πρόσωπα:

* Σπύρος Μοτσενίγος (μουσικολόγος) (Κέρκυρα 1911 - Αθήνα 1970), μουσικολόγος
* Σπύρος Μοτσενίγος (καλαθοσφαιριστής) (Μαρούσι Αττικής 1992 -), καλαθοσφαριστής
* Σπύρος Διον. Μοτσενίγος (Εφέτης) (Λαύριο Αττικής 1906 - Αθήνα 1985), δικαστής και συγγραφέας
Φραγκούδης

Το ελληνικό επώνυμο **Φραγκούδης** μπορεί να αναφέρεται σε κάποιο από τα παρακάτω πρόσωπα:

* Γεώργιος Φραγκούδης (αρχές 20ού αι.), δικηγόρος και λόγιος από την Αλεξάνδρεια
* Επαμεινώνδας Φραγκούδης (1825-1892), Κύπριος πεζογράφος, συγγραφέας του πρώτου κυπριακού μυθιστορήματος
* Ιωάννης Φραγκούδης (1863-1916), Κύπριος χρυσός ολυμπιονίκης στη σκοποβολή
* Ρένος Φραγκούδης (1909-1982), Κύπριος αθλητής (δρομέας)
* Τάκης Φραγκούδης (γενν. 1900), Κύπριος ζωγράφος
Θίοντορ Τζιλ

Ο **Θίοντορ Νίκολας Τζιλ** (21 Μαρτίου, 1837 – 25 Σεπτεμβρίου, 1914) ήταν Αμερικανός ιχθυολόγος, θηλαστικολόγος και βιβλιοθηκάριος.

Γεννημένος και εκπαιδευμένος στη Νέα Υόρκη με κατ' οίκον εκπαιδευτές μετά τον θνατο της μητέρας του, ο Τζιλ έδειξε από νωρίς το ενδιαφέρον του για τη φυσική ιστορία. Συνεργάστηκε με τον Τζ. Κάρσον Μπρίβουρτ (J. Carson Brevoort) στην τακτοποίηση των εντομολογικών και ιχθυολογικών συλλογών του τελευταίου, πριν μεταβεί στην Ουάσινγκτον το 1863 για να εργαστεί στο Ινστιτούτο Σμιθσόνιαν. Καταλογογράφησε θηλαστικά, ψάρια και μαλάκια πριν εργαστεί με άλλες τάξεις ζώων. Ήταν βιβλιοθηκάριος του ιδρύματος και βοηθός στη Βιβλιοθήκη του Κονγκρέσου.  

Καθηγητής της ζωολογίας στο πανεπιστήμιο Τζορτζ Ουάσινγκτον, ήταν επίσης μέλος της λέσχης Μεγαθήριον στο Σμιθσόνιαν στην Ουάσινγκτον. Το 1897 ήταν πρόεδρος της «Αμερικανικής Εταιρείας για την Πρόοδο της Επιστήμης».

## Δημοσιεύσεις
Πέραν των 500 τουλάχιστον διακριτών δημοσιεύσεων σε επιστημονικά ζητήματα οι μείζονες δημοσιεύσεις του περιλαμβάνουν: 

* 1871. ''Arrangements of the Families of Mollusks''. 49 σσ.
* 1872. ''Arrangement of the Families of Mammals''. 98 σσ.
* 1872. *Arrangement of the Families of Fishes*.
* 1875. *Catalogue of the  Fishes  of the East Coast of North America*.
* 1882. *Bibliography of the  Fishes of the  Pacific of the  United States  to the End of 1879*.
* *Reports on Zoology* for the annual volumes of the  Smithsonian Institution from 1879.

## Αναφορές


## Σχετική βιβλιογραφία
*Abbott, R.T., and M.E. Young (eds.). 1973. *American Malacologists: A national register of professional and amateur malacologists and private shell collectors and biographies of early American mollusk workers born between 1618 and 1900*. American Malacologists, Falls Church, Virginia. Consolidated/Drake Press, Philadelphia.
*Νεκρολογία στο *The Auk,* Οκτώβριος 1914, no 4.
*James Grant Wilson, John Fiske and Stanley L. Klos (eds) *Appleton's Cyclopedia of American Biography*, Six volumes, New York: D. Appleton and Company, 1887–1889

## Εξωτερικοί σύνδεσμοι

* Smithsonian biography of Theodore Gill
*A pdf biography of T.H. Gill 

Κατηγορία:Αμερικανοί ιχθυολόγοι
Κατηγορία:Αμερικανοί βιβλιοθηκάριοι
Ευάγγελος Καλαντζής

Ο **Ευάγγελος Καλαντζής** (1904 - 13 Δεκεμβρίου 1976) ήταν Έλληνας πολιτικός. Εκλέχθηκε 8 φορές βουλευτής Φθιώτιδας και διετέλεσε υπουργός του δικτάτορα Ιωάννη Μεταξά, του στρατάρχη Αλέξανδρου Παπάγου και του Κωνσταντίνου Καραμανλή. Επί Μεταξά ήταν γενικός διοικητής της Θράκης, ενώ επί Παπάγου και Καραμανλή ήταν υφυπουργός Εσωτερικών αρμόδιος για τη δημόσια τάξη και τα σώματα ασφαλείας, και το όνομά του ταυτίστηκε με το σκληρό πρόσωπο του ελληνικού μετεμφυλιακού κράτους και τις διώξεις αριστερών. Παρ' όλα αυτά ο ίδιος πέθανε φτωχός και εγκαταλελειμμένος.

## Σταδιοδρομία
Γεννήθηκε το 1904 στο ορεινό χωριό Μεγάλη Κάψη της Φθιώτιδας, στα σύνορα με την Ευρυτανία. Σπούδασε νομικά στο Πανεπιστήμιο Αθηνών και συνέχισε τις σπουδές του στη Γαλλία, όπου αναγορεύτηκε διδάκτορας Πολιτικών Επιστημών του Πανεπιστημίου της Σορβόννης. Η εμπλοκή του με την πολιτική ξεκίνησε όταν ήταν μαθητής ακόμη στο Γυμνάσιο του Καρπενησίου, στις εκλογές του 1920. Είχε ορισθεί να οδηγήσει τους ψηφοφόρους κάποιου αντιβενιζελικού κομματάρχη στα καζάνια που ήταν γεμάτα μακαρονάδα και ύστερα κατευθείαν στο εκλογικό κέντρο για να ρίξουν το σφαιρίδιο. το 1923 ήταν βασικό στέλεχος της Συνταγματικής Νεολαίας η οποία πάσχιζε να κρατήσει τον βασιλιά Γεώργιο στο θρόνο.

Διορίστηκε νομάρχης Καβάλας το 1935. Μετά την επιβολή της δικτατορίας του Μεταξά, διορίστηκε αρχικά γενικός γραμματέας της τότε γενικής διοικήσεως Θράκης από το 1936 ως το 1939, οπότε αναβαθμίστηκε σε υφυπουργό - γενικό διοικητή Θράκης, θέση στην οποία παρέμεινε ως το 1941 και την κατάκτηση της Ελλάδας από τις δυνάμεις του Άξονα.

Μεταπολεμικά, εκλεγόταν συνεχώς βουλευτής Φθιώτιδας από το 1950 ως το 1967. Το Δεκέμβριο του 1954 ο Παπάγος τον διόρισε υφυπουργό Εσωτερικών αρμόδιο για τη δημόσια τάξη και τα σώματα ασφαλείας, θέση την οποία διατήρησε για σχεδόν 7 χρόνια, μέχρι τον Οκτώβριο του 1961, καλύπτοντας και το μεγαλύτερο τμήμα της πρώτης οκταετίας Καραμανλή. Ο Καλαντζής ήταν υπεύθυνος για τη δημιουργία της περιβόητης ΓΔΕΑ (Γενική Διεύθυνσις Εθνικής Ασφαλείας), που μετά το 1974 μετονομάστηκε σε ΥΠΕΑ (Υπηρεσία Εθνικής Ασφάλειας) και τελικά καταργήθηκε το 1984 από τον Ανδρέα Παπανδρέου. Η ΓΔΕΑ ήταν η υπηρεσία που διατηρούσε τους φακέλους με τα πολιτικά φρονήματα εκατομμυρίων Ελλήνων.

Επίσης, ο Καλαντζής εφήρμοσε πρώτος τον περίφημο Νόμο 4000, δηλώνοντας ότι οι «τεντιμπόηδες» θα κουρεύονται σύρριζα για παραδειγματισμό.

Συνέγραψε το βιβλίο «*Σαράντα χρόνια αναμνήσεις 1920-1961: Μια ζωή αφιερωμένη στην Πατρίδα*» (1969).

Τιμήθηκε με διάφορα παράσημα (Ανώτερο Ταξιάρχη Φοίνικος, Ανώτερο Ταξιάρχη Γεωργίου Α΄, Χρυσό Μετάλλιο Προσκοπικής Αξίας κτλ.) Τέλος, είχε περάσει στην ιστορία με την περίφημη φράση "φέρε μου τον, να στον ντύσω" που έλεγε στους ψηφοφόρους του, καθώς ειδικευόταν στους διορισμούς χωροφυλάκων.

## Παραπομπές


Κατηγορία:Βουλευτές Φθιώτιδας
Κατηγορία:Έλληνες δικηγόροι του 20ού αιώνα
Κατηγορία:Έλληνες υφυπουργοί Δημοσίας Ασφαλείας
Κατηγορία:Έλληνες υφυπουργοί Εσωτερικών
Κατηγορία:Έλληνες υφυπουργοί Γενικοί Διοικητές Θράκης
Κατηγορία:Νομάρχες Καβάλας
Κλάουδιο Πισάρο

Ο **Κλάουδιο Πισάρο** (**Claudio Pizarro**) ισπανική  προφορά ΔΦΑ: [ˈklauðjo piˈsaro], είναι περουβιανός επιθετικός ποδοσφαιριστής που αγωνίζεται για την Βέρντερ Βρέμης. Είναι γνωστός για την ικανότητα να σκοράρει και στις κεφαλιές. 

Στις 23 Οκτωβρίου 2010, ο Πισάρο ξεπέρασε το ρεκόρ των 133 γκολ που επιτεύχθηκε προηγουμένως από τον Τζιοβάνε Έλμπερ, κάνοντας τον το πρώτο ξένο σκόρερ στην ιστορία του γερμανικού ποδοσφαίρου, όταν σκόραρε με την ομάδα του, Βέρντερ Βρέμης εναντίον της Μπορούσια Μενχενγκλάντμπαχ. Από το Σεπτέμβριο του 2013, Ο Πισάρο είναι ο ένατος επιτυχημένος επιθετικός στην ιστορία της Μπουντεσλίγκα με 167 γκολ.

Ο Πισάρο γεννήθηκε και μεγάλωσε στην περιοχή Σαντιάγο δε Σούρκο της πρωτεύουσας Λίμα.

## Πηγές
*

## Εξωτερικοί σύνδεσμοι


*Claudio Pizarro FIFA competition record 
*Claudio Pizarro – UEFA competition record
*Premier League profile 

Κατηγορία:Περουβιανοί ποδοσφαιριστές
Κατηγορία:Ποδοσφαιριστές Εθνικής Περού
Κατηγορία:Ποδοσφαιριστές Ντεπορτίβο Πεσκέρο
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Κόπα Αμέρικα 1999
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Ακαδέμια Ντεπορτίβα Καντολάο
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Κλουμπ Αλιάνσα Λίμα
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ξένοι ποδοσφαιριστές στη Γερμανία
Volume 8: The Threat Is Real

Το **Volume 8: The Threat Is Real** είναι το όγδοο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Ιούλιο του 1998 μέσω της δισκογραφικής εταιρείας "Ignition Records". Τον Σεπτέμβριο του 2003 επανεκδόθηκε με το επιπλέον κομμάτι "*Giving the Horns*" και τις διασκευές στα "*The Bends*" των Radiohead και "*Snap / I'd Rather Be Sleeping*" των D.R.I..

Η ηχογράφηση του δίσκου έγινε στο "Krusty's Fun House" της Νέας Υόρκης, με την παραγωγή να γίνεται από το συγκρότημα σε συνεργασία με τον Πωλ Κρουκ.

Οι κριτικές για το δίσκο ήταν μέτριες, με το "Allmusic" να του δίνει 2,5 αστέρια με άριστα τα 5, το "Chronicles of Chaos" 6 / 10 και το "Metal Storm" 6,6.

Το "*Volume 8: The Threat Is Real*" ανέβηκε στο # 118 του Billboard, όντας το πρώτο άλμπουμ των Anthrax το οποίο δεν κατάφερε να μπει στο Top-100 μετά το "*[[Spreading the Disease]]*" του 1985.

## Τραγούδια
1. **Crush** *(Bush, Ian, Benante)* - 4:21
2. **Catharsis** *(Benante, Bello)* - 4:53
3. **Inside Out** *(Bush, Ian, Benante)* - 5:31
4. **Piss N Vinegar** *(Bush, Ian, Benante)* - 3:12
5. **604** *(Ian, Benante)* - 0:35
6. **Toast to the Extras** *(Bush, Ian, Benante)* - 4:24
7. **Born Again Idiot** *(Bush, Ian, Benante)* - 4:17
8. **Killing Box** *(Bush, Ian, Benante)* - 3:37
9. **Harms Way** *(Ian, Benante)* - 5:13
10. **Hog Tied** *(Bush, Ian, Benante)* - 4:36
11. **Big Fat** *(Ian, Benante)* - 6:01
12. **Cupajoe** *(Ian, Benante)* - 0:46
13. **Alpha Male** *(Bush, Ian, Benante)* - 3:05
14. **Stealing from a Thief / Pieces** *(Benante, Bello)* - 13:02

## Θέσεις τσαρτ
***Volume 8: The Threat Is Real*** *(άλμπουμ)*

***Επίσημη κυκλοφορία: [[21 Ιουλίου]] [[1998]]***

## Τα μέλη του συγκροτήματος
Το "*Volume 8: The Threat Is Real*" ηχογραφήθηκε από τους εξής μουσικούς:

* Τζον Μπους - φωνητικά
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

### Γκεστ συμμετοχές
* Ντάιμπαγκ Ντάρελ - κιθάρα
* Φιλ Άνσελμο - φωνητικά
* Πωλ Κρουκ - κιθάρα

## Παραπομπές


## Πηγές
* Allmusic review
* Encyclopaedia Metallum review
* Metal Storm review

Κατηγορία:Άλμπουμ του 1998
Κατηγορία:Άλμπουμ των Anthrax
Σύμφωνο (αποσαφήνιση)

Η λέξη **Σύμφωνο** μπορεί να αναφέρεται:
* Στο γλωσσολογικό όρο Σύμφωνο
* Στον πολιτικό όρο Σύμφωνο (πολιτική)

## Δείτε επίσης
* Σελίδες με πρόθεμα Σύμφωνο
Ιάκωβος Χατζηαθανασίου

Ο **Ιάκωβος Χατζηαθανασίου** είναι Έλληνας πρώην διεθνής ποδοσφαιριστής, γεννημένος στις 20 Μαΐου 1961, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Έγινε ευρύτερα γνωστός αγωνιζόμενος στον Παναθηναϊκό την περίοδο 1987-1991. Είχε πραγματοποιήσει τα πρώτα του ποδοσφαιρικά βήματα στη γενέτειρά του Βέροια το 1978, όπου και παρέμεινε επί εννέα συναπτά έτη, με τη φανέλα της οποίας στην τελευταία του χρονιά αγωνίστηκε για πρώτη φορά στην Α' Εθνική. Από το 1991 και μέχρι το 1993 αγωνίστηκε με τα χρώματα της Κορίνθου, για να ακολουθήσουν δυο ακόμη χρονιές σε μικρότερες κατηγορίες με τους Πόντιους Βέροιας και τον Αχαρναϊκό.

### Με την Εθνική Ελλάδας
Το ντεμπούτο του με την Ελλάδα πραγματοποιήθηκε στις 16 Δεκεμβρίου 1987, στην εντός έδρας αναμέτρηση εναντίον της Ολλανδίας, για τα προκριματικά του Euro 1988, υπό τις οδηγίες του Μίλτου Παπαποστόλου. Με τη γαλανόλευκη φανέλα αγωνίστηκε από το 1987 μέχρι και το 1989, καταγράφοντας 17 συνολικά παρουσίες.

## Πηγές
*Η καριέρα του Ιάκωβου Χατζηαθανασίου στο National Football Teams
*Το προφίλ του Ιάκωβου Χατζηαθανασίου στο transfermarkt
*Που είναι τώρα, www.balleto.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αχαρναϊκού Α.Ο.
Ένωση για την Πατρίδα και τον Λαό

Η **Ένωση για την Πατρίδα και τον Λαό** (**Ε.ΠΑ.Λ.**) ήταν ελληνικό πολιτικό κόμμα που ιδρύθηκε από τον βουλευτή Βύρωνα Πολύδωρα, τον Φεβρουάριο του 2014.

## Ιστορικό
Η Ένωση για την Πατρίδα και τον Λαό ιδρύθηκε από τον πρώην πρόεδρο της Βουλής των Ελλήνων και ανεξάρτητο βουλευτή Βύρωνα Πολύδωρα, τους ανεξάρτητους βουλευτές Γιάννη Κουράκο και Νίκο Σταυρογιάννη, και με τη συμμετοχή της Νέας Μεταρρυθμιστικής Ριζοσπαστικής Ανασυγκρότησης του Χρήστου Ζώη, στις 5 Φεβρουαρίου 2014. Η επίσημη παρουσίαση του κόμματος έγινε την επόμενη ημέρα, κατά την οποία παρουσίασε τα βασικά προτάγματα και τις προτεραιότητες του πολιτικού φορέα.

Στις 6 Μαρτίου 2014, ο πρόεδρος του Χριστιανοδημοκρατικού Κόμματος Ελλάδος και ανεξάρτητος βουλευτής Νίκος Νικολόπουλος, ανακοίνωσε την προσχώρησή του στην Ένωση για την Πατρίδα και τον Λαό.

Στις 14 Απριλίου 2014, ανακοινώθηκε σε κοινή συνέντευξη τύπου η συνεργασία της Ένωσης για την Πατρίδα και τον Λαό με τον Παναγιώτη Ψωμιάδη και το Πατριωτικό Δίκτυο Αφύπνισης το οποίο είχε ιδρύσει λίγες ημέρες πριν.  Ο Παναγιώτης Ψωμιάδης θα συμμετείχε στο ψηφοδέλτιο του κόμματος.

Στις ευρωεκλογές ο συνασπισμός κατάφερε να συγκεντρώσει μόλις το 1,04% της λαϊκής ψήφου, και δεν εξέλεξε ευρωβουλευτή. Πρώτος σε σταυρούς αναδείχθηκε ο Παναγιώτης Ψωμιάδης.

Τον Ιούνιο του 2014, ο Νίκος Νικολόπουλος και το Χριστιανοδημοκρατικό Κόμμα Ελλάδος αποχώρησε από την Ένωση για την Πατρίδα κι τον Λαό, προκειμένου να προσχωρήσει στους Ανεξάρτητους Έλληνες.

Στις 26 Αυγούστου 2014 ο Νίκος Σταυρογιάννης παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης.

Το Πατριωτικό Δίκτυο Αφύπνισης και η Νέα Μεταρρυθμιστική Ριζοσπαστική Ανασυγκρότηση αποφάσισαν αυτόνομη πορεία.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Πρώην πολιτικά κόμματα στην Ελλάδα
Κατηγορία:Συντηρητικά κόμματα
Τζο ο τρομερός (ταινία, 1955)

Το ***Τζο ο τρομερός*** είναι τίτλος μια ελληνικής, κωμικής κινηματογραφικής ταινίας του 1955, σε παραγωγή Ανζερβός και σε σκηνοθεσία - σενάριο Ντίνου Δημόπουλου.

## Πλοκή

Ο Τζο και ο Γαρδέλης, ο φίλος του, σχεδιάζουν να ληστέψουν ένα χρηματοκιβώτιο ενός Ρώσου εμιγκρέ, του Λαυρέντη Καλύβα. Ανοίγοντας, όμως, το χρηματοκιβώτιο, βλέπουν με έκπληξη πως έχουν κλαπεί όλα τα πολύτιμα αντικείμενα, εκτός από τη διαθήκη μιας πριγκίπισσας, στην οποία ορίζει ως κληρονόμο τη φτωχή ανιψιά του Καλύβα, την υπηρέτρια Νάντια. Ο Τζο θα περάσει πολλά: Θα μπει και θα βγει από τη φυλακή, θα πέσει θύμα εκβιασμού από συμμορίες, εν τέλει, όμως, θα ανακαλύψει τον πραγματικό ληστή του χρηματοκιβωτίου, γεγονός που θα κάνει τη Νάντια να τον αγαπήσει.

## Διανομή ρόλων
* Ντίνος Ηλιόπουλος (Τζώρτζης Ρούβακας...Τζο)**'
* [[Μαργαρίτα Παπαγεωργίου]] (Νάντια)**'
* Χρήστος Τσαγανέας  (Λαυρέντης Καλίσης)
* Νίκος Ρίζος (Γαρδέλης)**'
* [[Διονύσης Παπαγιαννόπουλος]] (Χιμπατζής)**'
* Γιάννης Αργύρης (αρχηγός)**
* Παντελής Ζερβός (αστυνομικός)
* Γιώργος Νέζος (κλεπταποδόχος)
* Νίνα Σγουρίδου (Σόνια Καλλίρη)
* Γιώργος Δαμασιώτης (Τζώρτζης)
* Παναγιώτης Καραβουσιάνος (μπράβος Καλίση)

## Παραγωγή
Η μουσική της ταινίας είναι του Μάνου Χατζιδάκι. 
## Κυκλοφορία
Η ταινία προβλήθηκε στις κινηματογραφικές αίθουσες Αθηνών-Πειραιώς και προαστίων το 1955 και έκοψε 31.940 εισιτήρια. Κατέλαβε την 7η θέση στις 14 ταινίες της χρονιάς.  Κυκλοφόρησε και με τη μορφή ντιβιντί στις 18 Απριλίου 2006. 

## Παραπομπές

## Εξωτερικοί σύνδεσμοι
* Τζο, ο τρομερός, greektainies.com 
* Τζο, ο τρομερός, Η ταινιοθήκη της Ελλάδος

Κατηγορία:Ταινίες του 1955
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές κωμικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Ντίνου Δημόπουλου
Κατηγορία:Ταινίες με μουσική σύνθεση Αργύρη Κουνάδη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ανζερβός
Κατηγορία:Ελληνικές αστυνομικές ταινίες
Μικροβιοθήρια

Αυτή η τάξη μαρσιποφόρων περιλαμβάνει μόνο μία οικογένεια (και ομοίως ένα μόνο γένος και ένα μονάχα είδος)

* οικογένεια *[[Μικροβιοθηριίδες]]* Αμεγκίνο, 1887
** γένος *[[Δρομικίωψ]]* Τόμας, 1894
*** *[[Dromiciops gliroides]]* Τόμας, 1894

Κατηγορία:Μαρσιποφόρα
Βαλέρι Νικολάγεφ

Ο **Βαλέρι Βαλέριεβιτς Νικολάγεφ** (στα ρωσικά: Валерий Валерьевич Николаев) γεννήθηκε στις 23 Αυγούστου 1965 στη Μόσχα και είναι Ρώσος ηθοποιός. Έχει παίξει σε περισσότερες από 30 ταινίες από το 1977.

## Εξωτερικοί σύνδεσμοι
*Αγγλόγλωσση Βικιπαίδεια

Κατηγορία:Ρώσοι ηθοποιοί
Ρόκκα Χανίων

Η **Ρόκκα** είναι χωριό και έδρα ομώνυμης κοινότητας του δήμου Κισσάμου στην περιφερειακή ενότητα Χανίων της Κρήτης.  Απέχει από τα Χανιά 35 χιλιόμετρα. Το χωριό είναι κτισμένο στους πρόποδες ενός απότομου ασβεστολιθικού λόφου που ονομάζεται Τρουλί. Ο ασβεστολιθικός λόφος δεσπόζει στο κάμπο που φτάνει μέχρι το κόλπο του Κισσάμου. Στο λόφο βρισκόταν το βυζαντινό φρούριο Ρόκκα, από το οποίο πήρε το όνομά του το χωριό. Ανατολικά του χωριού και του λόφου περνάει το φαράγγι Ρόκκας. Στο χωριό βρίσκονται αρκετά παλιά σπίτια, τα περισσότερα εγκαταλλελημένα.

## Ιστορία - αρχαιολογία
Η Ρόκκα διαθέτει αρχαιολογικό χώρο -όμορο με τον οικισμό- που η ανάδειξή του πραγματοποιείται σταδιακά τα τελευταία χρόνια. Στη νοτιοανατολική πλαγιά του λόφου, πάνω από το χωριό βρίσκεται αρχαίος οικισμός ο οποίος έφτανε μέχρι την κορυφή του λόφου. Στη πλαγιά του λόφου διακρίνονται λαξευτές κατοικίες και λαξευτές δεξαμενές, δρόμοι, σκάλες, μια πλατεία και αγωγοί  για την συλλογή των όμβριων υδάτων. Στη κορυφή του λόφου βρισκόταν η ακρόπολης, όπου σώζεται ρωμαϊκό μονοπάτι και τουλάχιστον τρεις κτιστές και μία λαξευτή δεξαμενές. Από το βυζαντινό φρούριο διασώζονται ελάχιστα ερείπια. Μέσα στο χώρο του φρουρίου βρίσκεται ο Ναός του Αγίου Γεωργίου.

Ο οικισμός αναφέρεται από τον Φραγκίσκος Μπαρόκιος το 1577 ως *Rocha* και από τον Καστροφύλακα το 1583 ως *Rocca* με 83 κατοίκους (Κ238). Η Ρόκκα δεν αναφέρεται στην αιγυπτιακή απογραφή του 1834, αλλά το 1842 την αναφέρει ο Χουρμούζης στο έργο του Κρητικά. Το 1881 ανήκει στο δήμο Πανευθύμου και είχε 85 κατοίκους, όλους χριστιανούς.

Δείτε: ***[[Κοινότητα Ρόκκας]]***

Πορεία πληθυσμού σύμφωνα με τις απογραφές:

Τα τελευταία χρόνια στον αρχαιολογικό χώρο στα πλαίσια του προγράμματος του του Υπουργείου Πολιτισμού στο "ΦΩΣ του ΦΕΓΓΑΡΙΟΥ", πραγματοποιούνται πολιτιστικές εκδηλώσεις υψηλού πολιτιστικού επιπέδου με μεγάλη προσέλευση κοινού. 

## Παραπομπές


Κατηγορία:Χωριά της περιφερειακής ενότητας Χανίων
Τάκης Μπαρλάς

Ο **Τάκης Μπαρλάς** (1893 - 1974) ήταν Έλληνας δημοσιογράφος και λογοτέχνης.

## Βίος

Γεννήθηκε το 1893 στη Λευκάδα. Στη συνέχεια εγκαταστάθηκε στην Αθήνα για σπουδές στη Νομική Σχολή του Πανεπιστημίου Αθηνών και παράλληλα ξεκίνησε να δημοσιεύει στίχους και μεταφράσεις σε λογοτεχνικά έντυπα της εποχής. Κατά τη διάρκεια της ζωής του εργάστηκε τόσο σε οργανικές θέσεις του Κράτους (υπάλληλος Υπουργείου Οικονομικών, Νομάρχης, Επιτροπή Λογοκρισίας, Γενικός Διευθυντής Υπουργείου Τύπου) όσο κι από διάφορα πόστα σε εφημερίδες και περιοδικά της εποχής (*Πολιτεία*, *[[Η Καθημερινή|Καθημερινή]]*, *Ελεύθερος Λόγος*, *[[Η Βραδυνή|Βραδυνή]]*, *[[Νέα Εστία]]*, *[[Νεοελληνικά Γράμματα]]*, *[[Ελληνικά Γράμματα (περιοδικό)|Ελληνικά Γράμματα]]* κ.ά.).

Δεξιών πεποιθήσεων, ο Μπαρλάς υποστήριξε τη φιλοβασιλική πλευρά κατά την περίοδο του Πρώτου Παγκοσμίου Πολέμου και της διαμάχης μεταξύ Φιλοβασιλικών και Φιλοβενιζελικών, ερχόμενος χαρακτηριστικά σε ρήξη με τον φίλο του Ναπολέοντα Λαπαθιώτη. Κατά τους Βαλκανικούς Πολέμους και τη Μικρασιατική Εκστρατεία συμμετείχε στα μέτωπα των συγκρούσεων. Την περίοδο της Δικτατορίας Μεταξά εργάστηκε ως μέλος της επιτροπής λογοκρισίας ενώ στην περίοδο της Γερμανικής Κατοχής φυλακίστηκε από τα γερμανικά στρατεύματα, κατηγορούμενος για αντιβουλγαρική προπαγάνδα, και απελευθερώθηκε μετά από μεσολάβηση της Ένωσης Συντακτών.

Πέθανε το 1974. Γιος του υπήρξε ο δημοσιογράφος και λογοτέχνης Φαίδρος Μπαρλάς (1925 – 1975).

## Λογοτεχνικό έργο
Στη λογοτεχνία, ασχολήθηκε κυρίως με την ποίηση. Η πρώτη ποιητική συλλογή του, με τίτλο *Κραυγή*, κυκλοφόρησε το 1915, ενώ αργότερα άλλες 4 ποιητικές συλλογές του κυκλοφόρησαν μέχρι το 1967. Από αυτές, η *Θυσία αλαλαγμού* (1944) τιμήθηκε με βραβείο από τον Σύνδεσμο Ελλήνων Λογοτεχνών, ενώ η ποιητική συλλογή του *Ποιήματα* έλαβε το Α' Κρατικό Βραβείο Ποίησης το 1968. Ποιήματά του περιλαμβάνονται σε διάφορες ανθολογίες.

Ασχολήθηκε, ακόμα, με μεταφράσεις αρχαίων τραγικών και ξένων λογοτεχνών ενώ έχουν δημοσιευθεί αρκετά κριτικά του κείμενα.

### Ποιητικές συλλογές

* «Κραυγή» (1915)
* «Η χαλκή σάλπιγγα» (1915)
* «Παντάνασσα» (1921)
* «Θυσία αλαλαγμού» (1944)
* «Τα ποιήματα» (1967).

## Παραπομπές


## Εξωτερικοί σύνδεσμοι
*Τάκης Μπαρλάς, Βιβλιοnet, Εθνικό Κέντρο Βιβλίου

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Νομάρχες Πρέβεζας
Κατηγορία:Έλληνες Νομάρχες
Ο Μοναχικός Καβαλάρης (ταινία, 2013)

**Ο Μοναχικός Καβαλάρης** (αγγλικά: *The Lone Ranger*) είναι αμερικανικό περιπετειώδης γουέστερν του 2013. σε παραγωγή των Walt Disney Pictures και Jerry Bruckheimer Films και. Τη σκηνοθεσία ανέλαβε ο Γκορ Βερμπίνσκι και το σενάριο έγραψαν οι Τζάστιν Χέιθ, Τεντ Έλιοτ και Τέρι Ρόσιο. Η ταινία είναι βασισμένη στην ομότιτλη ραδιοφωνική σειρά του 1933 και είναι η πρώτη κινηματογραφική ταινία με θέμα τον Μοναχικό Καβαλάρη και τον Τόντο μετά από 32 χρόνια. Πρωταγωνιστούν οι Τζόνι Ντεπ στο ρόλο του Τόντο και ο Άρμι Χάμερ στο ρόλο του Τζον Ριντ. Στην ταινία επίσης συμμετέχουν οι Γουίλιαμ Φίχτνερ, Τομ Γουίλκινσον, Μπάρι Πέπερ, Τζέιμς Μπατζ Ντέιλ και Ελένα Μπόναμ Κάρτερ.

Τα γυρίσματα αντιμετώπισαν δυσκολίες με προβλήματα της παραγωγής και τον προϋπολογισμό και έφτασε στο σημείο να σταματήσουν εντελώς. Η ταινία κυκλοφόρησε στις αίθουσες των Ηνωμένων Πολιτειών στις 3 Ιουλίου 2013. Η ταινία πήρε μικτές προς αρνητικές κριτικές στις Ηνωμένες Πολιτείες και μικτές προς θετικές κριτικές στον υπόλοιπο κόσμο. Αποδείχτηκε εισπρακτική αποτυχία, αποφέροντας συνολικά 260,5 εκατομμύρια δολάρια παγκοσμίως με τον προϋπολογισμό της ταινίας να αγγίζει τα 225 εκατομμύρια δολάρια συν έναν ακόμη προϋπολογισμό 150 εκατομμυρίων δολαρίων για την προώθηση της ταινίας. Η ταινία έλαβε δύο υποψηφιότητες για Όσκαρ στις κατηγορίες Κομμώσεις/Μακιγιάζ και Οπτικά Εφέ.

## Ηθοποιοί και Χαρακτήρες
* Τζόνι Ντεπ στο ρόλο του *Τόντο*
* Άρμι Χάμερ στο ρόλο τον *Τζον Ριντ*
* Γουίλιαμ Φίχτνερ στο ρόλο του *Μπατς Κάβεντις*
* Τομ Γουίλκινσον στο ρολο του *Λάθαμ Κόουλ*
* Ρουθ Γουίλσον στο ρόλο της *Ρεμπέκα Ριντ*
* Ελένα Μπόναμ Κάρτερ στο ρόλο της *Ρεντ Χάρινγκτον*
* Τζέιμς Μπατζ Ντέιλ στο ρόλο του *Νταν Ριντ*
* Μπράιντ Πρινς στο ρόλο του *Ντάνι Ριντ*
* Μπάρι Πέπερ στο ρόλο του *Κάπτεν Τζέι Φούλερ*
* Μέισον Κουκ στο ρόλο του *Γουίλ*

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* Επίσημη ιστοσελίδα
*

Κατηγορία:Αμερικανικές ταινίες της δεκαετίας 2010
Κατηγορία:Ταινίες γουέστερν
Κατηγορία:Ταινίες του 2013
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες δράσης
Κατηγορία:Ταινίες παραγωγής Walt Disney Pictures
Κατηγορία:Αμερικανικές buddy ταινίες
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στο Κολοράντο
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στο Τέξας
Κατηγορία:Ταινίες γυρισμένες στη Γιούτα
Κατηγορία:Ταινίες γυρισμένες στην Καλιφόρνια
Κατηγορία:Ταινίες σε σενάριο Τεντ Έλιοτ
Κατηγορία:Ταινίες σε σενάριο Τέρι Ρόσιο
Κατηγορία:Ταινίες IMAX
Αγία Ελεούσα Αχαΐας

Η **Αγία Ελεούσα** είναι μικρό χωριό της Αχαΐας, το οποίο υπάγεται στην Τοπική Κοινότητα Ελληνικού της Δημοτικής Ενότητας Φαρρών του Δήμου Ερυμάνθου.

Εκτείνεται σε μια ημιορεινή τοποθεσία, σε ύψωμα ευρισκόμενο δίπλα στον ποταμό Πείρο, στα νότια αυτού, και σε υψόμετρο περίπου 220 μέτρων. Συνορεύει με τους οικισμούς Λαλιωταίικα και Μπακαλαραίικα.

Απέχει οδικώς περίπου 5 χιλιόμετρα από το Ελληνικό, 10 χιλιόμετρα από την Χαλανδρίτσα και 24 χιλιόμετρα από την Πάτρα.

## Ιστορικά στοιχεία
Αποτελεί σχετικά καινούριο οικισμό της Αχαΐας και δημιουργήθηκε από κατοίκους των γειτονικών περιοχών. Η Αγία Ελεούσα πήρε την ονομασία της από τον ομώνυμο ναό που βρισκόταν στην περιοχή, ο οποίος υπάρχει και λειτουργεί μέχρι σήμερα και εορτάζει στις 8 Σεπτεμβρίου (Γενέθλιον της Θεοτόκου). Πριν δημιουργηθεί ο εκεί οικισμός, αναφέρεται στα 1795 ως θέση της πρώην Κοινότητας Καλάνιστρας με την ονομασία «Αγία Ηλιόσα».

## Διοικητική εξέλιξη
Αποτελεί οικισμό της Κοινότητας Ελληνικού του Δήμου Ερυμάνθου, σύμφωνα με τη διοικητική διαίρεση του Προγράμματος «Καλλικράτης» (Ν. 3852/2010) που ισχύει στην Ελλάδα από την 1 Ιανουαρίου 2011. Αναγνωρίστηκε επίσημα ως οικισμός στις 19 Μαρτίου 1961 και έκτοτε αποτελεί συνεχώς τμήμα της Κοινότητας Ελληνικού σε όλες τις διοικητικές μεταβολές που ακολούθησαν.

## Δημογραφική εξέλιξη
Απογράφεται για πρώτη φορά το 1920, ως τμήμα της Κοινότητας Καλάνιστρας, και τότε βρέθηκε να έχει πληθυσμό 31 κατοίκους.

Συγκεντρωτικά, η δημογραφική εξέλιξη της Αγίας Ελεούσας σύμφωνα με τις εθνικές απογραφές, από την επίσημη αναγνώρισή της ως οικισμός κ.εξ., είναι η εξής:

## Παραπομπές και υποσημειώσεις


## Πηγές
*Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
*Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
*Πραγματικός και μόνιμος πληθυσμός της απογραφής 1991 και 2001, Εθνική Στατιστική Υπηρεσία (Ε.Σ.Υ.Ε.). Ανακτήθηκε από το αρχειοθετημένο πρωτότυπο: 13/02/2014.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αγία Ελεούσα.

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Αγίας Ελεούσας Αχαΐας . eetaa.gr. Ανακτήθηκε: 11/11/2017.
*Ε.Ε.Τ.Α.Α. - Διοικητικές μεταβολές Κοινότητας Ελληνικού Αχαΐας. eetaa.gr. Ανακτήθηκε: 11/11/2017.
*Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 11/11/2017.
*Αγία Ελεούσα Αχαΐας. buκ.gr.
*Αγία Ελεούσα. moriasnow.gr. Ανακτήθηκε: 11/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κατηγορία:Ελληνικό Αχαΐας
Χατζηκυριάκειο Ίδρυμα Παιδικής Προστασίας

Το **Χατζηκυριάκειο Ίδρυμα Παιδικής Προστασίας** είναι Ορφανοτροφείο Θηλέων, το οποίο βρίσκεται στον Πειραιά στην ομώνυμη συνοικία του Χατζηκυριάκειου. Οι πόροι του Ιδρύματος, το οποίο δεν λαμβάνει καμία κρατική επιχορήγηση, προέρχονται από την εκμετάλλευση της ακίνητης περιουσίας, που κατέλιπαν σε αυτό ο Ιδρυτής του και άλλοι φιλάνθρωποι, καθώς και από χρηματικές δωρεές και έσοδα από εκδηλώσεις που οργανώνονται για την ενίσχυση των σκοπών του. Ιδρύθηκε με σκοπό την προστασία παρατημένων παιδιών από τους γονείς τους.

## Ιστορικό
μικρογραφία|Η αναμνηστική πλακέτα που τιμά του ιδρυτές
Το Ίδρυμα θεμελιώθηκε το 1883 από τη Βασίλισσα Όλγα και ιδρύθηκε το 1889. Ιδρυτές του ήταν ο Σμυρναίος έμπορος ταμπάκου Ιωάννης Χατζηκυριακός και η σύζυγός του Μαριγώ. Δυστυχώς λόγω των καθυστερήσεων αποπεράτωσης των εργασιών ανέγερσης του κτιρίου, τα εγκαίνια του Ιδρύματος πραγματοποιήθηκαν το 1903. Το Ίδρυμα στεγαζόταν σε ένα νεοκλασικό κτίριο, το οποίο όμως υπέστη σοβαρές ζημιές από το σεισμό της Πάρνηθας και εκκενώθηκε, καθώς η αποκατάσταση των ζημιών γίνεται σιγά σιγά. Απ' τις 14 Οκτωβρίου του 1985 και μέχρι το θάνατό του Πρόεδρος του Ιδρύματος ήταν ο Γεώργιος Ρεδιάδης.  

*  

Κατηγορία:Ορφανοτροφεία στην Ελλάδα
Κατηγορία:Κτίρια και κατασκευές στον Πειραιά
__ΕΥΡΕΤΗΡΙΟ__
__ΔΕΣΜΟΣΝΕΑΣΕΝΟΤΗΤΑΣ__
Σάτια Ναντέλα

Ο **Σάτια Ναραγιάνα Ναντέλα** (*सत्य नडेला*, 19 Αυγούστου 1967) είναι Ινδός διευθύνων σύμβουλος της Microsoft. Τη θέση πήρε την 4η Φεβρουαρίου του 2014, διαδεχόμενος τον Στιβ Μπάλμερ (*Steve Ballmer*). Παλιότερα, είχε διατελέσει εκτελεστικός αντιπρόεδρος στο τμήμα Cloud & Enterprise της Microsoft. Του αρέσει το κρίκετ. Μεγαλώνοντας είχε πάθος με το άθλημα, έπαιζε στη σχολική ομάδα και έμαθε ομαδικότητα και ηγετικές ικανότητες από το κρίκετ. Σπούδασε Ηλεκτρολόγος Μηχανικός στην Ινδία πριν τελικά πάει στις ΗΠΑ για τη μελέτη της επιστήμης των υπολογιστών .

## Καριέρα
Ο Ναντέλα ξεκίνησε τη καριέρα του στην Sun Microsystems πριν πάει στη Microsoft το 1992. Όταν άρχισε την δουλειά στην αμερικάνικη εταιρία δούλευε για τις  υπηρεσίες της εταιρίας και κατά περιόδους στα τμήματα των Office και Bing. Ο μισθός του το 2013 έφτανε τα $700,000 τον χρόνο, ενώ στη θέση σαν διευθύνων σύμβουλος της Micosoft έχει μισθό $1.2 εκατομμυρίων και θα λάβει επίσης ένα bonus έως και 3.6 εκατομμυρίων δολαρίων ανάλογα με το πόσο καλά θα τα πάει. Ο Ναντέλα είναι ο τρίτος διευθύνων σύμβουλος στην ιστορία της Microsoft.

## Παραπομπές



Κατηγορία:Αμερικανοί επιχειρηματίες
Κατηγορία:Ινδοί επιστήμονες